कहा- BJP उनका इस्तेमाल सत्ता में बने रहने के लिए करती है
Ram is not just god of Hindus, but of everyone: Farooq Abdullah, फारूक अब्दुल्ला बोले- सिर्फ हिंदुओं के नहीं, भगवान-राम सबके हैं
जम्मू-कश्मीर के पूर्व मुख्यमंत्री फारूक अब्दुल्ला ने गुरुवार को कहा कि भाजपा सत्ता में बने रहने के लिए भगवान राम के नाम का इस्तेमाल करती है। जबकि भगवान राम सिर्फ हिंदुओं के नहीं बल्कि हर किसी के हैं। चाहे फिर वो हिंदू हो या मुस्लिम हो, सिख हो या फिर किसी अन्य समुदाय का।
उन्होंने कहा कि अगर आपके दिमाग में यह धारणा है कि राम सिर्फ हिंदुओं के हैं तो इसे अपने दिमाग से निकाल दें। ठीक उसी तरह से अल्लाह सिर्फ मुस्लिमों का नहीं है, वह सबका है। जो लोग आपके पास आकर कहते हैं कि वो भगवान राम को मानने वाले हैं। दरअसल, वे लोग भगवान राम के नाम को बेच रहे हैं।
कश्मीर में चुनाव के वक्त करेंगे राम मंदिर का उद्घाटन
न्यूज एजेंसी PTI के मुताबिक, फारूक अब्दुल्ला गुरुवार को पैंथर्स पार्टी के स्थापना दिवस के मौके पर उधमपुर पहुंचे थे। इस दौरान लोगों को संबोधित करते हुए पूर्व सीएम ने कहा कि मुझे लगता है कि जब जम्मू-कश्मीर में चुनावों की घोषणा होगी तो वे आम आदमी का ध्यान हटाने के लिए राम मंदिर का उद्घाटन करेंगे, लेकिन इससे हमारी एकता में कोई बाधा नहीं होगी। चाहे वह कांग्रेस हो, नेकां हो, या पैंथर्स, हम लोगों के लिए लड़ते रहेंगे।
EVM का इस्तेमाल करते वक्त सतर्क रहें
उन्होंने लोगों से भाजपा से सावधान रहने की अपील की। फारूक ने कहा कि वे चुनाव के दौरान 'हिंदू खतरे में हैं' का खूब इस्तेमाल करेंगे, लेकिन मैं आपसे अनुरोध करता हूं कि आप इसका शिकार न हों। उन्होंने इलेक्ट्रॉनिक वोटिंग मशीन (EVM) को लेकर सवाल उठाए और लोगों से इसके इस्तेमाल को लेकर सतर्क रहने को कहा।
फारूक अब्दुल्ला से जुड़ी अन्य खबरें भी पढ़ें...
फारुक अब्दुल्ला बोले- 22 करोड़ मुसलमानों को कहां फेंकोगे, कांग्रेस में गुटबाजी दूर नहीं हुई तो हाथ से निकल जाएगा राजस्थान
जम्मू-कश्मीर के पूर्व मुख्यमंत्री फारूक अब्दुल्ला ने केंद्र सरकार पर जमकर निशाना साधा है। कहा- देश के हालात से सभी वर्ग परेशान हैं। हमारे देश में 22 करोड़ मुसलमान रहते हैं, लेकिन एक धर्म विशेष के खिलाफ नफरत फैलाई जा रही है। अब्दुल्ला शनिवार को जयपुर के पिंकसिटी प्रेस क्लब में इंडियन मुस्लिम फॉर सिविल राइट्स के राष्ट्रीय अधिवेशन में बोल रहे थे। पढ़ें पूरी खबर...